No.10 Caledon Street Gastehuis | LekkeSlaap
No.10 Caledon Street Gastehuis is geleë in 'n pragtige, groot tuin in George op die Tuinroete. Die omgewing is luisterryk en rustig.
Die ruim kamer is lugtig, kry baie son en lei na balkonne met wonderskone uitsigte op die Outeniekwaberge. Elke kamer het 'n en suite-badkamer, lessenaar, gerieflike stoele, tafel, DStv, muurgemonteerde kluis, ens. Ons het ook 'n knus selfsorgkothuis in die tuin. Die kothuis beskik oor 2 en suite-kamers, volledig toegeruste kombuis, sitkamer en 'n ruim veranda. Die absolute privaatheid maak dit ideaal vir gesinne.
No. 10 is stapafstand van baie restaurante en geriewe in George af. Verskeie gholfbane is ook naby - baie van ons gereelde gaste is gholfspelers. Daar is ook genoeg veilige parkeerplek op die perseel.
Besoekers van regoor die wêreld keer nou al jare lank gereeld terug om ons silwerskoon kamers, ouwêreldse atmosfeer en persoonlike diens opnuut te ervaar. Professionele persone maak ook gereeld van ons akkommodasie gebruik wanneer hulle George moet besoek.